KLASA: 112-03/23-01/1

URBROJ: 2158-33-02-23-1

Punitovici, 9. siječnja 2023. godine

 *Na temelju Odluke Ministarstva rada, mirovinskog sustava obitelji i socijalne politike o financiranju projekta „Snažne žene u općini Punitovci II.“, KLASA: 983-01/22-01/13, URBROJ: 524-07-02-01-01/3-22-30 od 23. studenoga 2022. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. Kodni broj: UP.02.1.1.16.02310 od 20. prosinca 2022. godine Općina Punitovci raspisuje*

**O G L A S**

**za prijem u radni odnos na određeno vrijeme na projektu**

**„Snažne žene u općini Punitovci II.“
ŽENA ZA POMOĆ U KUĆI**

Općina Punitovci, Stjepana Radića 58, Punitovci, raspisuje oglas za prijem u radni odnos na određeno vrijeme za obavljanje poslova na projektu „Snažne žene u općini Punitovci II.“.

Trajanje radnog odnosa: **6 (šest) mjeseci (probni rad od 1 mjesec).**

Ukupan broj radnica koji se traži: **30 radnica.**

Mjesto rada (radna mjesta): **područje općine Punitovci**

Opis poslova:

* dostava namirnica;
* pripremanje jednostavnih obroka;
* održavanje čistoće stambenog prostora;
* pranje i glačanje rublja;
* ostale usluge u kući i okućnici;
* pomoć pri oblačenju i svlačenju;
* briga o higijeni i osobnom izgledu;
* pomoć u socijalnoj integraciji;
* posredovanje u ostvarivanju raznih prava (dostava lijekova, plaćanje računa, dostava pomagala i sl.);
* pružanje psihosocijalne podrške korisnicima kroz razgovore i druženje;
* pratnja i pomoć u različitim socijalnim aktivnostima;
* i druge poslove vezane uz skrb starijih osoba i osoba u nepovoljnom položaju.

Vrijeme početka i trajanja rada: **predvidivo od 1. veljače 2023. godine do 31. srpnja 2023.** **godine**.

Uvjeti za mogućnost rada su:

* **nezaposlene žene prijavljene na evidenciju nezaposlenih HZZ-a, a prednost će imati žene koje pripadaju jednoj od ranjivih skupina i to: starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice, sve s najviše završenim srednjoškolskim obrazovanjem (PRIPADNICE JEDNOJ OD GORE NAVEDENIH SKUPINA IMAJU PREDNOST PRI ZAPOŠLJAVANJU),**
* **nezaposlene žene prijavljene na evidenciju nezaposlenih HZZ-a s najviše završenim srednjoškolskim obrazovanjem**
* **zdravstvena sposobnost za obavljanje poslova žene za pomoć u kući (gerontodomaćice) –** dokaz (uvjerenje/potvrda) o zdravstvenoj sposobnosti od strane liječnika obiteljske medicine dostavljaju odabrane kandidatkinje prije potpisivanja ugovora o radu i nije potrebno dostavljati prilikom prijave na oglas

Dokazna dokumentacija pripadnosti ranjivoj skupini:

|  |  |
| --- | --- |
| **Ranjive skupine** | **Potrebna dokumentacija/dokaz pripadnosti** |
| **Žena od 50 godina i više** | Osobna iskaznica |
| **Osoba s invaliditetom** | Nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrda o upisu u Hrvatski registar osoba s invaliditetom |
| **Žrtva trgovanja ljudima** | Uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima |
| **Žrtva obiteljskog nasilja** | Uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja |
| **Azilantica** | Odluka o odobrenju azila koju izdaje MUP |
| **Žena koja je izašla iz sustava skrbi (domova za djecu) i udomiteljskih obitelji, odgojnih zavoda i sl.** | Rješenje/uvjerenje centa za socijalnu skrb o prekidu prava na smještaj kao oblika skrbi izvan vlastite obitelji |
| **Liječena ovisnica** | Potvrda institucije/udruge/pravne osobe da se liječila od ovisnosti o drogama |
| **Povratnica s odsluženja zatvorske kazne unazad 6 mjeseci** | Potvrda o otpuštanju |
| **Pripadnica romske nacionalne manjine** | Izjava osobe o pripadnosti nacionalnoj manjini (osobno potpisana) |
| **Beskućnica** | Rješenje centra za socijalnu skrb o smještaju u prihvatilište/prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrda centra za socijalnu skrb iz koje je vidljivo da je pripadnica ciljane skupine beskućnica |

Uz prijavu na oglas kandidatkinje trebaju priložiti:

* **Ispunjen i vlastoručno potpisan obrazac prijave (dostupno na adresi i na Internet stranicama poslodavca)**
* **Potvrda Hrvatskog zavoda za zapošljavanje o razdoblju neprekidne nezaposlenosti (s datumom izdavanja nakon objave ovog Oglasa),**
* **Preslika osobne iskaznice,**
* **Ispis staža iz E-knjižice Hrvatskog zavoda za mirovinsko osiguranje,**
* **Dokaz o završenoj školi (preslik svjedodžbe), ukoliko je primjenjivo,**
* **Ostala dokumentacija kao dokaz pripadnosti jednoj od ranjivih skupina, ako je primjenjivo**

Nepravovremene i nepotpune prijave neće se razmatrati.

Obrazac prijave može se dobiti u Općini Punitovci, Stjepana Radića 58, Punitovci, radnim danom od 8,00 do 14,00 sati ili na Internet stranicama Općine Punitovci [www.punitovci.hr](http://www.punitovci.hr)

**Sve informacije o oglasu i prijemu u radni odnos mogu se dobiti na broj tel: 031/861-309 ili mail:** **opcina@punitovci.hr**

**Prijave na oglas podnose se, zaključno s danom 19. siječnja 2023. godine, osobnim dolaskom ili poštom na adresu:**

**OPĆINA PUNITOVCI**

**Stjepana Radića 58**

**31424 PUNITOVCI**

**s naznakom „Prijava na oglas – zaželi faza3“.**

Kandidatkinje čije su prijave pravovremene i potpune biti će obaviještene pisanim i/ili telefonskim putem o vremenu održavanja intervjua temeljem kojeg će biti donesena Odluka o izboru kandidatkinja – Žena za pomoć u kući.